Տավուշի մարզում մի քանի տարի շարունակ իրականացված այդ ծրագրերի արդյունքում հարյուրավոր երեխաներ ու երիտասարդներ հզորացրել են իրենց հմտություններն ու գիտելիքները, իրականացրել համայնքային զարգացման նախագծեր: Տավուշի մարզի Բերդավան ու Հաղթանակ համայնքներում երեխաների շահերի պաշտպանության նոր խումբ ձեւավորվեց, որի անդամները 14-15 տարեկան երեխաներ են: Խմբի անդամների ակտիվության աստիճանի եւ անհրաժեշտ կարողությունների հզորացման նպատակով Դիլիջանում անցկացվեցին «Շահերի պաշտպանություն եւ մասնակցություն որոշումների կայացման գործընթացում» եւ «Հիմնախնդրի վերլուծության եւ սոցիոլոգիական հետազոտության մեթոդները» դասընթացների շարքը: